stanford-oval/wikipedia huggingface dataset:
פאו ויקטור

פאו ויקטור דלגאדו (בספרדית: Pau Víctor Delgado; נולד ב-26 בנובמבר 2001) הוא כדורגלן ספרדי המשחק בעמדת החלוץ והקיצוני ימני בברצלונה מהלה ליגה.
קריירת מועדון

ויקטור נולד בסנט קוגט דל ואיס שבמחוז ברצלונה, קטלוניה. הוא גדל במחלקת הנוער של סבאדל וב-2018 עבר למחלקת הנוער של ז'ירונה. ב-20 ביולי 2020, עוד לפני שהופיע בקבוצת המילואים של המועדון, הוא ערך את הופעת הבכורה המקצועית שלו כשנכנס כמחליף במחצית בהפסד 0–2 לאלקורקון במסגרת הליגה הספרדית השנייה בכדורגל.
ב-29 באוגוסט 2022 הושאל ויקטור למועדון ילדותו סבאדל מפרימרה דיוויסיון RFEF, הליגה השלישית. ב-17 באוגוסט 2023, לאחר שהבקיע שבעה שערים ובישל שישה, הוא חידש את חוזהו בז'ירונה עד 2025 והושאל לברצלונה אתלטיק, קבוצת המילואים של מועדון הכדורגל ברצלונה. ב-39 משחקים בכל המסגרות במדי הקבוצה הוא כבש 20 שערים. ב-24 ביולי 2024 הוא עבר רשמית לברצלונה וחתם על חוזה לחמש שנים.
לקראת עונת 2024/2025 הוא זומן על ידי האנזי פליק למסע משחקי הידידות של הקבוצה בארצות הברית, וכבש שער בניצחון על מנצ'סטר סיטי וצמד בניצחון 2–1 בקלאסיקו על ריאל מדריד. הוא ערך את הופעת הבכורה הרשמית שלו במדי ברצלונה ב-17 באוגוסט בניצחון 1–2 על ולנסיה לאחר שהחליף את לאמין ימאל.
הערות שוליים

↑  Valery i els joves del planter Pau Víctor i Kebé són les grans novetats de la llista, Diari de Girona, [ואלרי והצעירים פאו ויקטור וקבה הם החדשות הגדולות בסגל], ‏13 ביוני 2020 (בקטלאנית)
↑  El Alcorcón despide el año con un cumpleaños muy feliz, מארקה, [אלקורקון מסיימת את השנה עם יום הולדת שמח מאוד], ‏20 ביולי 2020 (בספרדית)
↑  Pau Víctor i Àlex Sala, cedits al Sabadell, ז'ירונה, [פאו ויקטור ואלכס סאלה הושאלו לסבאדל], ‏29 באוגוסט 2022 (בקטלאנית)
↑  Pau Víctor, cedit al Barça Atlètic, ז'ירונה, [פאו ויקטור הושאל לבארסה אתלטיק], ‏17 באוגוסט 2023 (בקטלאנית)
↑  Pau Víctor, blaugrana until 2029, מועדון הכדורגל ברצלונה, ‏24 ביולי 2024
↑  סיפתח חיובי לעידן פליק: ברצלונה ניצחה את סיטי בפנדלים, באתר וואלה, 31 ביולי 2024
↑  פאו ויקטור: חלמתי על הרגע הזה כל החיים שלי, באתר ONE‏, 4 באוגוסט 2024
↑  בכורה מוצלחת לפליק: 1:2 לבארסה על ולנסיה, באתר ONE‏, 17 באוגוסט 2024
מוחמד אבן מוסא אל-ח'ואריזמי

| --- | --- |

 לידה:  780 בערך בית אומיה ח'יווה (אנ'), הח'ליפות האומיית
 פטירה:  850 בערך  בגדאד, הח'ליפות העבאסית
 שם לידה:  محمد بن موسى الخوارزمي 
 ענף מדעי:  אסטרונומיה, מתמטיקה, אסטרולוגיה, גאוגרפיה
 מקום מגורים:  בגדאד 
 מוסדות:  בית החוכמה 
 פרסים והוקרה:  פרס על שמו של ארגון מחקר פרסי
 תרומות עיקריות
 ספר "אלגברה", ספר גאוגרפיה, ספר על אסטרונומיה שכלל חישובים שונים וטבלאות עם מידע אסטרונומי, ספר עם הנחיות לבניית ושימוש באצטרולב
 
אבו עבדאללה מוחמד אבן מוסא אל-ח'ווארזמי (בערבית: ابوعبدالله محمد بن موسی خوارزمی, תעתיק מדויק: אבו עבדאללה מחמד בן מוסא ח'וארזמי; 780 בערך – 845 בערך), היה מתמטיקאי, אסטרונום וגאוגרף פרסי-מוסלמי.
חייו

אל-ח'ווארזמי נולד בעיר חיווה שבמדינת ח'אנות חיווה באזור ח'ווארזם, הנמצאת כעת באוזבקיסטן. זמן מה לאחר מכן עברה משפחתו לאזור בגדאד, שם יצר אל-ח'ווארזמי את עיקר כתביו, בשנים 813–833. עיקר עבודתו המדעית נכתבה בערבית, שפת המדע בסביבתו של אל-ח'ווארזמי, אך שפת האם שלו הייתה פרסית.
מושג האלגוריתם קרוי על שמו, ומקורו בשיבוש שמו בתרגום הלטיני של השם אל-ח'ואריזמי ל-Algorithmi (ככל הנראה שיבוש בתעתיק שנגרם מהחלפת האות خ-ח', באות ج-ג, ולאחר מכן החלפת האות ز-ז באות ذ-ד' -שבשפות אירופיות נהגית כ-th וכך אל-ח'ואריזמי הפך ל אל-גורית'מי). בנוסף תרם תרומה משמעותית לפיתוח תחומי מדע נוספים: טריגונומטריה, אסטרונומיה, גאוגרפיה וקרטוגרפיה. גישתו השיטתית לפתרון משוואות הביאה לפיתוחה של האלגברה, מילה שמקורה בשם ספרו משנת 830, "חיסאב אל-ג'אבר ואל-מוקאבלה" (חשבון ההשלמה וההקבלה) (אנ'). אף שתרומתו העיקרית נבעה ממחקר מקורי, הוא תרם גם לאיסוף וסידור של הידע הקיים בתחומי התמחותו, ממקורות יווניים, הודיים, יהודיים ואחרים. בין השאר הביא להפצת השימוש בספרה אפס ובספרות המוכרות לנו היום (ספרות הודיות-ערביות). הוא אף כתב חיבור על לוח השנה היהודי שהוא המקור הקדום ביותר הידוע כיום שמזכיר את כללי הדחיות (בגרסת ארבעה שערים הבבלית) ותקופת רב אדא.
בנוסף, פיתח ח'ואריזמי את מחקריו של תלמי בגאוגרפיה (כתב היד של ספרו בנושא זה התגלה בשנת 1878), וגם פיקח על עבודתם של 70 גאוגרפים שיצרו את המפה הראשונה של העולם (כפי שהיה ידוע באותה עת). במחקריו האסטרונומיים עסק באצטרולב ובשעון השמש.
התרגום ללטינית של עבודתו הגיע לאירופה והשפיע במידה מכרעת על התפתחות המדע שם. ספר האלגברה שלו שימש עד המאה ה-16 כספר העיקרי לנושא זה באוניברסיטאות אירופה.
הוא נפטר בבגדאד. על שמו נקרא מכתש אל ח'ואריזמי (Al-Khwarizmi) על הירח.
הערות שוליים

↑  צבי לנגרמן, אימתי נוסד הלוח העברי? קדמותו על פי חיבורו של אל-כ'וארזמי, אסופות: ספר השנה למדעי היהדות א, תשמ"ז, עמ' קסה
אריאל כהן, הלוח העברי - פתרון תעלומת שנת הבריאה, כרמל וידיעות ספרים, 2023
| --- | --- |
בקרת זהויות :  NLI: 987007263605905171  PLWABN: 9810644503905606  BIBSYS: 97050758  BNE: XX4929767  BnF: cb165923408 (data)  CANTIC: a11021469  CiNii: DA04656183  GND: 118676180  ISNI: 0000 0001 2030 4018  LCCN: n84020660  NKC: ola2002161349  NLA: 35538363  NTA: 067467911  RERO: 02-A000098150  SELIBR: 33137  SUDOC: 030896711  TDVİA: harizmi-muhammed-b-musa  Trove: 988894  VcBA: 495/37065  VIAF: 365144782982270357614   WorldCat (עם VIAF): 365144782982270357614 
ערך זה הוא קצרמרבנושא מתמטיקאים. אתם מוזמנים לתרום לוויקיפדיה ו.
רובה ציידים

רובה ציידים מסוג שוטגאן מדגם וינצ'סטר מודל 1912.
רובה ציידים מסוג רובה צלפים מדגם רמינגטון מודל 700.
רובה ציידים הוא רובה המשמש לציד. אין סוג אחד של רובה ציידים ומספר סוגים של רובים משמשים לציד. למעשה, כל רובה יכול לשמש לציד, אך יש רובים שתוכננו בעיקר למטרה זו. נהוג לחלק את רובי הציידים לרובה לציד בעלי חיים קטנים (vermint) ורובה לציד בעלי חיים גדולים (game). המונח "רובה ציד" בעברית משמש כשם נרדף ל-shotgun, רובה כדוריות חלק קדח שמשמש בעיקר לציד, אך גם להגנה עצמית וכוחות משטרה. למרות שאין חפיפה מלאה בין רובי ציידים לשוטגאן, תרגום זה השתרש בעברית.
סוגים של רובי ציידים:
רובה (rifle) רגיל יכול לשמש לציד.
רובה צלפים אזרחי שנועד בעיקר לציד של בעלי חיים כגון אווזים ואיילים. דוגמה לרובה כזה הוא הרמינגטון מודל 700 ורובי וינצ'סטר.
שוטגאן (shotgun, "רובה ציד") - רובה חלק-קדח שלרוב יורה תחמושת רסס שנקראת shot ולעיתים קליע בודד שנקרא slug.
רובה פילים - רובה בקליבר גדול ותחמושת חזקה שנועד לצוד בעלי חיים גדולים במיוחד כגון פילים.
רובה

רובה (rifle) הוא כלי ירייה אישי בעל קנה ארוך (מעל 300 מילימטרים (12 אינץ')) שכולל לרוב קת המושענת על כתף היורה. הרובה הוא כלי הירייה המדויק ביותר וגם בעל טווח הירי הארוך ביותר. מלבד ציד הוא משמש למטרות רבות, בהן לחימה, קליעה ספורטיבית, הגנה עצמית  ושימושי משטרה וצבא. ניתן לצוד ברובים גם בעלי חיים גדולים, ולשם כך מעדיפים כדור (תחמושת) "סנטרפייר ("תחל מרכזי") ואילו לציד חיות קטנות משתמשים בכדורי רימפייר ("תחל היקפי") כגון 022 לונג רייפל רובי הציידים הם לרוב בריחיים (bolt action) שכן מכלול הבריח הוא אמין, מדויק וזול יותר ממכלול חצי-אוטומטי. מאחר שבציד לא נדרש ירי מהיר של מספר כדורים ברצף, קצב האש הנמוך יותר של המכלול הבריחי לא מהווה חיסרון משמעותי.
מאחר שלחלק נכבד מהחיות שמהוות מטרה לציד יש חוש ריח טוב, התקרבות של הצייד אליהן תחשוף את נוכחותו ותביא לבריחתן. משום כך, ציידים נוהגים לצוד מהמארב ועל ידי ביצוע ירי מרחוק. לשם כך, על הרובה להיות מדויק. רובי ציידים רבים תוכננו לדיוק גבוה והירי בהם נעשה דרך כוונת טלסקופית, דבר ההופך אותם למעשה גם לרובי צלפים. בארצות הברית, רובי הצלפים של המרינס - רובה M40 - ושל הצבא - רוב"צ M24 - מבוססים שניהם על רובה רמינגטון מודל 700 אזרחי ששימש במקור גם לציד. רובי ה-M40 וה-M24 עברו התאמה לשימוש צבאי, בייחוד בכל הקשור לעמידות, אמינות ואחידות (כגון שימוש בקנה מעובה).
שוטגאן

שוטגאן (shotgun) הוא רובה חלק-קדח שתוכנן לירות מספר קליעים בירייה אחת, ואחד מסוגי התחמושת הנפוצים שלו הם כדורים שבהם במקום קליע בודד משתחרר רסס של כדוריות עופרת. השימוש בשוטגאן ותחמושת כדוריות נעשה בדרך כלל לציד בעלי חיים קטנים, ולעיתים לציד איילים עם תחמושת שמכונית Buckshot וכוללת רסס כבד יותר. לעיתים משתמשים בהם לציד בעלי חיים גדולים, ואז במקום תחמושת רסס משתמשים פשוט בקליע יחיד, גדול וכבד הנקרא Slug. רובי שוטגאן היורים slug הם לעיתים בעלי קנה מחורק כמו רובה.
גם השוטגאן הוא בעל קנה ארוך ולרוב בעל קת עץ ארוכה המושענת על כתף היורה. ברובם הם חלקי-קדח (ללא חירוק קנה) ולכן טווח הירי שלהם קצר יותר והם פחות מדויקים מרובים רגילים. עם זאת, תחמושת הרסס מאפשרת לפגוע בבעלי חיים קטנים וזריזים כמו ארנבאים, מכרסמים ועופות קטנים בזכות הפיזור הסטטיסטי של רסס הכדוריות. טווח הירי של שוטגאן ממוצע הוא עד 100 יארד (91 מטרים), גם עם תחמושת רסס וגם עם תחמושת slug. הטווח הקצר מספק יתרון בטיחותי כאשר צדים במקומות צפופים ומאוכלסים, בכל הנוגע לסכנה שמציבים יריות שהחטיאו את המטרה. לעומת זאת, קליע של רובה מחורק (rifle) יכול לנוע למרחקים של מאות ואף אלפי מטרים.
הערות שוליים

↑  בסוף 2014 יצא ה-M24 משירות בצבא ארצות הברית.
| --- | --- |
בקרת זהויות :  NLI: 987007533758405171  GND: 4027978-9  NKC: ph311239 
ערך זה הוא קצרמרבנושא אמצעי לחימה. אתם מוזמנים לתרום לוויקיפדיה ו.
רובי ציידים מדגם בלייזר R8.
צייד מודרני עם שוטגאן וכלבי ציד.
הדר גולדין

| --- | --- |

סגן הדר גולדין על שער עיתון במחנה. תמונה שצולמה במהלך מבצע צוק איתן, מספר ימים לפני שנהרג
 לידה:  18 בפברואר 1991 ד' באדר ה'תשנ"א אשחר, ישראל ישראל
 נהרג:  1 באוגוסט 2014 (בגיל 23) ה' באב ה'תשע"ד רפיח, רצועת עזה
 מקום קבורה:  גופתו מוחזקת אצל ארגון הטרור חמאס. הרבנות הצבאית הביאה מספר פריטים לקבורה בבית העלמין הצבאי בכפר סבא
 מדינה:  ישראל 
 השכלה:  בית הספר המדעי-ישיבתי כפר בתיה, מכינה קדם-צבאית בני דוד
 השתייכות:   צבא הגנה לישראל
 תקופת הפעילות:  2010–2014 (כ־4 שנים)
 דרגה:    סגן
 תפקידים בשירות
 מפקד צוות בפלס"ר גבעתי
 פעולות ומבצעים
   מבצע צוק איתן
 
הדר גולדין (18 בפברואר 1991, ד' באדר ה'תשנ"א – 1 באוגוסט 2014) היה קצין צה"ל בדרגת סגן משנה מסיירת גבעתי שנהרג בקרב רפיח במהלך מבצע צוק איתן, וגופתו נחטפה על ידי ארגון הטרור חמאס למנהרה תת-קרקעית. מוגדר כחלל צה"ל שמקום קבורתו לא נודע. לאחר מותו הועלה גולדין לדרגת סגן.
ביוגרפיה

גולדין נולד ביישוב קהילתי אשחר שבמועצה אזורית משגב, לשמחה גולדין, פרופסור להיסטוריה באוניברסיטת תל אביב, ולד"ר לאה גולדין, מרצה להנדסת תוכנה. יחד איתו נולד אח תאום, צור, ולפניהם בת ובן - איילת ומנחם. בצעירותו היה חניך ומדריך בתנועת הנוער בני עקיבא. את לימודיו התיכוניים עשה בבית הספר המדעי-ישיבתי כפר בתיה ולפני גיוסו למד במחזור כ"ב במכינה הקדם-צבאית בני דוד.
ביוגרפיה > שירות צבאי

עם גיוסו באוגוסט 2011 שובץ בחטיבת גבעתי והתנדב לפלוגת הסיור החטיבתית. לאחר סיום מסלול הלוחם יצא לקורס מ"כים וקורס קציני חי"ר וסיים אותו בהצטיינות. בסיום הקורס מונה למפקד מחלקה בבא"ח גבעתי.
לאחר סיום ההכשרה מונה למפקד צוות בפלוגת הסיור של סיירת גבעתי. לאחר מבצע שובו אחים התארס עם בחירת לבו, עדנה סרוסי. עם פתיחת מבצע צוק איתן ביולי 2014 שימש כמפקד צוות בפלס"ר גבעתי, תחת פיקודו של רס"ן בניה שראל.
ביוגרפיה > שירות צבאי > נפילתו בקרב

ב-1 באוגוסט 2014 החלה בשעה 08:00 הפסקת אש למשך 72 שעות. הפסקת אש זו הופרה תוך זמן קצר על ידי החמאס בשיגור מספר רקטות לעבר יישובי עוטף עזה ולאחר מכן בירי שתי פצצות מרגמה.
כוח של סיירת גבעתי בפיקוד מפקד פלוגת הסיור בניה שראל, שכלל את גולדין יחד עם מספר מצומצם של לוחמים ומפקדים, המשיך בפעילות מבצעית לאיתור מנהרות באזור רפיח. ב-9:05 תקפו את הכוח מחבלים שיצאו ממנהרה, והרגו שלושה מחיילי הכוח: מפקד פלוגת הסיור, רס"ן בניה שראל, סמ"ר ליאל גדעוני וגולדין, שנחטף לתוך מנהרה שהמשיכה לכיוון צפון. זמן קצר לאחר מכן הוכרז "נוהל חניבעל", במסגרתו נורתה אש ארטילרית כבדה במרחב על מנת לשבש את בריחת החוטפים. כוחות צוות הקרב המשולב של חטיבת גבעתי נשארו במרחב למשך זמן של כ-72 שעות נוספות על מנת לנסות ולאתר את הגופה, אך לאחר שלא הצליחו יצאו מהמרחב.
סגן מפקד הפלס"ר, סגן איתן פונד, ומפקד חפ"ק המג"ד, סג"ם מתן חורש, הובילו מרדף אחר חוליית המחבלים בתוך המנהרה אשר במהלכו נתגלו פריטים שאפשרו, יחד עם פריטים שנתגלו בשעות הצהריים על ידי צוות של סיירת מטכ"ל ויחידת אית"ן, לקבוע מאוחר יותר את מותו של גולדין. החוטפים נמלטו באמצעות מנהרת לחימה ופונד וחורש יצאו למרדף אחריהם, במהלכו נמצאו ראיות למותו של גולדין, שלא היה ברור עד אז. על תפקודו ואומץ לבו במהלך הקרב והמבצע כולו הוענק לפונד עיטור המופת, העיטור הגבוה ביותר שהוענק בעקבות מבצע צוק איתן.
לאחר מותו

כ-38 שעות לאחר הקרב קבע הרב הצבאי הראשי, תא"ל רפי פרץ, שגולדין נפל בקרב ומוגדר כחלל צה"ל שמקום קבורתו לא נודע. קביעה זו נסמכה על ממצאים מזירת הקרב - תיק הירך של גולדין והדם שנמצא בזירה, שהובאו לקבורה (ביום שלמחרת, בבית העלמין הצבאי בכפר סבא). פרץ הודיע זאת למשפחת גולדין יחד עם שר הביטחון משה יעלון וראש אכ"א אורנה ברביבאי. בעיתונות פורסם גם כי האלופה ברביבאי ושר הביטחון אמרו למשפחה כי "הם ערבים להחזיר את הדר". מספר שנים לאחר מכן אמר אביו של הדר כי החלקים שנקברו היוו רק את מה שמתחייב לקבור על פי ההלכה, וכי החלל לא הובא לקבורה. לאחר מותו הועלה גולדין מדרגת סג"ם לדרגת סגן.
ישראל פנתה לחמאס בבקשה להחזיר את גופותיהם של גולדין ואורון שאול, בסוף הקיץ ותחילת הסתיו של 2014. השאלה אם על ישראל לשחרר מחבלים פלסטינים מורשעים בתמורה לנעדרים עוררה דיון פוליטי בישראל, שכן חמאס משתמש בגופות החיילים כקלף מיקוח, ונעשות השוואות בין עסקה אפשרית לבין עסקת שליט. המשא ומתן המתמשך לחילופי אסירים פלסטינים שנעצרו בישראל בשני החיילים היה מוקד לסיקור עיתונאי בינלאומי, וישראל ניהלה מגעים עם חמאס לעסקה שתכלול גם את החזרת הישראלים הנעדרים האחרים ברצועת עזה, ובהם אברה מנגיסטו, הישאם שעבאן א־סייד וג'ומעה אבראהים אבו ענימה.
בשנת 2016 שינה צה"ל את מעמדם של שאול וגולדין ל"חלל במעמד שבוי ונעדר".
משפחתו של גולדין פועלת להעמיד את נושא השבת השבויים והנעדרים בראש סדר היום הציבורי, תחת הסלוגן "הומניטרי תמורת הומניטרי", בקריאה להציב את החזרת השבויים כתנאי בכל משא ומתן מדיני והומינטרי, עם תנועת חמאס ורצועת עזה בכלל. דרישת המשפחות, בנוסף, היא לא לשחרר מחבלים תמורת השבת הבנים ולא לסכן בכך חיי ישראלים נוספים, כפי שקרה בעסקת שליט. משפחות גולדין ושאול התנגדו לחתימת הסכם הפיוס עם טורקיה ביוני 2016, שהתייחס בהרחבה לשיקום רצועת עזה לאחר מבצע צוק איתן, אך לא כלל התייחסות לנושא השבת הבנים, ותקפו בחריפות את הממשלה בראשות בנימין נתניהו ושר הביטחון אביגדור ליברמן. המשפחות מחו גם על החזרת גופות 7 מחבלים אותן חייב בג"ץ את ישראל להשיב למשפחותיהן, ללא התייחסות לסוגיית השבת הנעדרים.
בשנת 2018 גייס המטה להשבת הדר גולדין, בראשות תא"ל ארז וינר, מעל חצי מיליון שקלים במימון המונים באמצעות פלטפורמת הדסטארט, תחת השם "מסדר הדר" ובאמצעות העמותה שהוקמה לזכרו. משפחות הנעדרים יחד עם ארגונים ופעילים חברתיים, מקיימות החל ממאי 2018 (בעקבות טרור העפיפונים מרצועת עזה) במעוז מול עזה עצרת תחת השם "מפגן העוז מול עזה" בכל יום שישי, למשך מעל 250 שבועות (נכון ל-2023), בה קוראים להשבת השבויים ונעדרים. במפגן נכחו לאורך השנים מספר רב של אנשי ציבור, פוליטיקאים ופעילים חברתיים.
ב-2016, 2019 ו-2021 נפגשה משפחתו של גולדין עם מזכ"לי האו"ם באן קי-מון ואנטוניו גוטרש במטרה לגרום לארגון לסייע בהשבת גופתו של הדר לישראל. המשפחה נשאה דברים בעצרת האו"ם ובמועצת הביטחון של הארגון, ואף תערוכה מיצירותיו של הדר הוצגה במטה הארגון בניו יורק. התערוכה הוצגה גם בבניין המטה הכללי של צה"ל שבבסיס הקריה בשנת 2022.
הנצחה

לזכרו של הדר קיימים מספר רב של מיזמי הנצחה. ב-2015 נוסדה העמותה "הדר - עוז וענווה", המרכזת פרויקטים להנצחתו, וכאמור, משחקת תפקיד מרכזי במאבק להשבת גופתו.
אתרי הנצחה לזכרו קיימים בבית הספר התיכון בו למד, בפארק הל"ב (הדר, ליאל, בניה) שביישוב סנסנה, בגן הדר גולדין שבקיבוץ עלומים ובמצפה הדר ליד המושב סלעית.
בשנת הלימודים ה'תש"ע נפתח כולל 'הדרן' בראשות הרב חיים זק"ש (נכדו של הרב ניסן זק"ש) ע"ש של הדר, כולל המתקיים כמסגרת 'כולל ערב' בבית המדרש של ישיבה קטנה מורשה בירושלים.
לזכרו מתקיימת צעדת "שביל החיוך", הכוללת טיול בשבילי הארץ ודיונים. מרוץ נחל שורק נקרא על שמו החל משנתו החמישית (2014). עיריית כפר סבא מקיימת יום עיון לזכרו בתשעה באב בכל שנה.
נכתבו והולחנו מספר שירים להנצחת הדר, ביניהם על מערכת היחסים שלו עם ארוסתו עדנה סרוסי. הסרט "הדר החופש לעשות" הופק לזכרו. פוסטר של ציור שצייר הודפס במאות עותקים והופץ כקישוט לסוכה על ידי תלמידי בית הספר התיכון בו למד.
בשנת 2018 הוקמה מכינה קדם-צבאית למנהיגות "דרך פרת-הדר-בעוז וענווה" בקיבוץ סופה על שמו, על ידי חברי הקיבוץ ומדרשת עין פרת. התוכנית לתואר שני במנהיגות וניהול מערכות חינוך באוניברסיטת בר-אילן, שמתקיימת בשיתוף הפקולטה לחינוך ומדור זרועות הביטחון באוניברסיטה, נקראת "תוכנית הדר" על שמו, החל משנת הלימודים ה'תשע"ו.
בשנת 2021 יצא בהוצאת מגיד הספר איך לבנות חיים – חברותא במסילת ישרים עם הדר גולדין. הספר מכיל סיכומי שיעורים של הרב אליעזר קשתיאל על ספר מסילת ישרים של הרמח"ל. גולדין סיכם שיעורים אלו כאשר למד במכינה הקדם-צבאית בעלי. הסיכומים מובאים בחלקים מהספר גם בדמות צילומי כתב ידו של גולדין. הסיכומים הם מקורו הכתוב של משפט המצוטט בהרחבה בשם גולדין בבמות שונות: ”בחיים יש לך שתי אפשרויות: להתעסק בעצמך או לעשות דברים גדולים”. גולדין אמר משפט זה גם בראיון שנתן לערוץ 7 מספר ימים לפני נפילתו.
רנדי פינסטרה

רנדל "רנדי" פינסטרה (באנגלית: Randall L. Feenstra; נולד ב-14 בינואר 1969) הוא פוליטיקאי ואיש עסקים אמריקאי שמכהן כחבר בית הנבחרים של ארצות הברית מטעם מחוז הקונגרס ה-4 של איווה.
ביוגרפיה

פינסטרה הוא בנם של לי ואלינור פנסטר, הוא ממוצא הולנדי, הוא עשה את התואר ראשון שלו באוניברסיטת דורדט (אנ') ואת התואר השני עשה באוניברסיטת המדינה של איווה.
פינסטרה החל את דרכו כמנהל מכירות בחברת ממתקים ב-2006 הוא נבחר להיות הגזבר של מחוז סו, במקומו של רוברט הייגי אך הוא נטש את תפקיד זה לאחר שניצח בבחירות לסנאט של איווה (אנ') שנערכו ב-2008.
פינסטרה נבחר לסנאט של מדינת איווה בשנת 2008 עם 24,595 קולות וזאת לאחר שהתמודד ללא התנגדות, הוא נבחר מחדש בשנת 2012, שוב ללא התנגדות.וגם בבחירות שנערכו ב-2016 נבחר ללא יריבים מרכזיים. בסנאט שחל איווה כיהן פינסטרה בחבר בוועדות בהן אשר עסקו בין היתר בהון, כספים, מיסים, תחבורה ותשתיות.
ב-2019, פיינסטרה הודיע כי הוא מתכוון להתמודד נגד אחד מחברי בית הנבחרים המכהנים מטעם מדינת איווה, סטיב קינג בבחירות המקדימות על מושב בית הנבחרים שייצג את מחוז הקונגרס ה-4 של מדינת איווה. קינג אשר בעל רקורד פוליטי ולאחר כ-9 קדנציות בתפקידו עורר לעיתים קרובות סערות ציבוריות, כך למשל בעיתון "וושינגטון פוסט" תואר קינג כאדם שדוגל בעליונות לבנה, גם התקשורת בעולם העלתה טענות דומות אפילו פינסטרה טען במהלך קמפיין הבחירות שלו כי "אופיו העוקצני" של קינג השאיר את מחוז הקונגרס ה-4 ללא נציגות ראויה לצד מקבלי ההחלטות.
הנהגת המפלגה הרפובליקנית תמכה בפינסטרה במהלך פריימריז ובשלב מסוים אף הכריזו קואליציית היהודים הרפובליקנים והוועדה הלאומית לזכות לחיים על תמיכתם בפינסטרה וכן על ידי הפרשן השמרני, בן שפירו שאף הגדיל ואמר לעוקביו בטוויטר לתרום כספים לקמפיין הבחירות של פינסטרה.
פינסטרה הביס את קינג בבחירות המקדימות הרפובליקניות שנערכו ב-2 ביוני בבחירות הוביל פינסטרה על קינג וגרף כ-36% מהקולות, קינג הפסיד בפער של כ-10% לפרינסטרה את המועמדות הרפובליקנית ובשל כך כהונתו של קינג הסתיימה עם התכנסות הקונגרס ה-117 של ארצות הברית ב-3 ינואר 2021 כאשר הושבע פינסרה.
ביוגרפיה > חיים אישיים

פינסטרה התחתן עם אשתו לינט ב-1996 ולבני הזוג יש ארבעה ילדים.
חבורה סופית

במתמטיקה ובפרט בתורת החבורות חבורה סופית היא חבורה בעלת מספר סופי של איברים. חקר החבורות הסופיות מהווה חלק חשוב בתורת החבורות. בעוד שעבור חבורות אין-ספיות בדרך כלל נדרש מבנה נוסף או לפחות תכונות נוספות כדי לקבל תורה מעניינת, יש תורה עשירה ועמוקה שתקפה עבור כל החבורות הסופיות.
דוגמאות

פסקה זו נמצאת בשלבי עבודה: כדי למנוע התנגשויות עריכה ועבודה כפולה, אתם מתבקשים שלא לערוך פסקה זו בטרם תוסר ההודעה הזו. אם הפסקה לא נערכה במשך שבוע ניתן להסיר את התבנית ולערוך את הפסקה, אך לפני כן רצוי להזכיר את התבנית למשתמש שהניח אותה, באמצעות הודעה בדף שיחת המשתמש.
מיון

אין מיון מלא ושימושי שמתאר את כל החבורת הסופיות. יש גם אינדיקציות רבות לכך שהדבר אינו אפשרי. אולם, אפשר לתת מיון חלקי שמספק מידע רב על המבנה האפשרי של חבורות סופיות.
מיון > הרחבה של חבורות

צעד הראשון בהבנת המבנה של חבורה כללית הוא האבחנה שאם לחבורה  G יש תת חבורה נורמלית  N אז ניתן להבין הרבה על  G מתוך החבורה  N  וחבורת המנה  G/N. במקרה כזה, החבורה  G נקראת הרחבה של החבורות  N  ו -  G/N.
מיון > חבורות פשוטות

אם  N היא החבורה טריוויאלית או ש -  N=G אז שיטה זאת להבנת מבנה החבורה  G  נכשלת. בהתאם, אם  ל -  G יש רק 2 תת-חבורות נורמליות ( G והחבורה הטריוויאלית) אז לא ניתן להשתמש בשיטה זאת. במקרה כזה  G  נקראת חבורה פשוטה.
מיון > משפט ז'ורדן-הלדר

על ידי הפעלה חוזרת של הטיעון למעלה, קל לראות שבהנתן חבורה סופית  G ניתן למצא סדרה של חבורות 
 G=G_{0}\triangleright G_{1}\triangleright \cdots \triangleright G_{k}={1} כך ש:  G_{i}/G_{i+1} היא חבורה פשוטה. במילים אחרות כל חבורה סופית מתקבלת מהרחבה חוזרת של חבורות סופיות פשוטות. סדרת החבורות   G_{i} נקראת סדרת הרכב של  G והמנות  G_{i}/G_{i+1}  נקראות גורמי הסדרה.
משפט ז'ורדן-הלדר קובע כי אוסף הגורמים של סדרת הרכב תלוי רק בחבורה  G ולא בבחירת  סדרת ההרכב. בהתאם, לגורמים אלה קוראים לעיתים גם הגורמים הפשוטים של  G
לאור משפט זה ניתן לחלק את משימת המיון של חבורות סופיות לשתי משימות:
מיון כל החבורות הפשוטות.
מיון כל החבורות בעלות אוסף גורמים פשוטים נתון. במלים אחרות מיון כל הדרכים בהם ניתן להרחיב חבורות פשוטות אחת עם השניה (שוב ושוב).
המשימה הראשונה היתה קשה ביותר, והיא הושלמה באופן מספק למדי במהלך המאה ה-20 ומהווה את משפט המיון לחבורות פשוטות סופיות. משפט זה מהווה את אחת התוצאות המורכבות במתמטיקה. לאומת זאת, המשימה השניה קשה בהרבה, נחשב שלא ניתן להציג לה פיתרון כללי ושימושי. אולם במקרים מסוימים ניתן לספק לה פתרונות חלקיים.
מיון > משפט המיון לחבורות פשוטות סופיות

משפט המיון לחבורות פשוטות סופיות קובע שכל חבורה סופית פשוטה שייכת לאחת מבין ארבע הקבוצות הבאות, שמהן שלוש הראשונות אינסופיות:
החבורות הציקליות מסדר ראשוני.
חבורות של תמורות זוגיות מסדר 5 ומעלה.
חבורות פשוטות סופית מטיפוס לי. חבורות אלה כוללות את החבורות הפשוטות הסופית הקלאסיות, את החבורת הפשוטות הסופיות מחמשת הטיפוסים המיוחדים של חבורות לי, ואת ה"עיוותים" של כל אלה.
רשימה ידועה של 26 חבורות ספורדיות.
יש חיתוך מסוים בין קבוצות 2 ו - 3, אך חיתוך זה סופי (שלוש חבורות) וידוע באופן מפורש.
המשפט ידוע בכך שהוא לקח זמן רב מאוד להוכחה. העבודה על המשפט נמשכה כמה עשרות שנים, השתתפו בה כמאה מתמטיקאים, והיא משתרעת על-פני 500 מאמרים בכתבי עת מקצועיים, הכוללים כ-15,000 עמודים. משפט המיון הוא משפט מרכזי בתורת החבורות הסופיות, והוא מהווה אחד ההשגים הגדולים ביותר של המתמטיקה במאה העשרים.
מיון > חבורות אבליות

חבורה נקראת אבלית אם כל שני איברים  x,y בה מתחלפים (זאת אומרת  xy=yx). מיון חבורות סופיות אבליות היא משימה פשוטה בהרבה.
קל לראות שחבורות אבלית פשוטות הן בדיוק החבורות הציקליות מסדר ראשוני. גם המיון של חבורת אבליות סופיות כלליות אינו מסובך ומהווה מקרה פרטי של משפט המיון לחבורות אבליות נוצרות סופית. לפי משפט זה כל חבורה אבלית סופית היא מכפלה ישרה של חבורות ציקליות סופיות. בדרך כלל, את אותה החבורה האבלית ניתן לכתוב במספר דרכים שונות בתור מכפלה של חבורות ציקליות סופיות. אולם, אם דורשים דברים נוספים מפרוק זה אז הוא נהיה יחיד. לדוגמה, כל חבורה אבלית סופית ניתן לכתוב באופן יחיד בתור מכפלה ישרה של חבורות ציקליות שסידרן הוא חזקת ראשוני.
מיון > חבורות פתירות

חבורות פתירות (סופיות) הן חבורות (סופיות) שגורמיהן הפשוטים הם חבורות אבליות. החבורת האבליות הפשוטות קלות מאוד לתיאור - אלו הן החבורות הציקליות מסדר ראשוני. אולם קשה מאוד לתאר את כל ההרחבות שלהן. בהרבה מובנים, עיקר הקושי במיון כל ההרחבות של חבורת פשוטות בא לידי ביטוי כבר במיון החבורות הפתירות.
מיון > חבורות נילפוטנטיות וחבורת p

החבורות הנילפוטנטיות מהוות מחלקה חשובה של חבורת פתירות.
חבורה נילפוטנטית היא חבורה פתירה שקיימת עבורה סדרת הרכב מרכזית. זאת אומרת סדרת הרכב:
 G=G_{0}\triangleright G_{1}\triangleright \cdots \triangleright G_{k}={1}  כך שהגורם  G_{i}/G_{i+1} הוא תת-חבורה של המרכז של  G/G_{i+1}. במילים אחרות, חבורה נילפוטנטית היא חבורה המתקבלת מהרחבות מרכזיות (ראו להלן) חוזרות.
המבנה של חבורות נילפוטנטיות קשור קשר הדוק למבנה של חבורת- p. עבור מספר ראשוני  p, חבורת- p היא חבורה שסדרה הוא חזקה של  p. הקשר בין חבורות נילפוטנטוית וחבורות- p ניתן על ידי המשפט הבא:
משפט: אם  G היא חבורה סופית אז הדברים הבאים שקולים:
G נילפוטנטית
G היא מכפלה ישרה של חבורת- p.
הפרוק של חבורה נילפוטנטית למכפלה של חבורת- p הוא יחיד.
כדי להבין את המבנה של חבורות נילפוטנטיות די להבין את הבנה של חבורות- p.
חבורות- p הן חבורות המתקבלות מהרחבות (חוזרת) של החבורה הציקלית מסדר   p -  C_{p}. למרות המבנה הפשוט של החבורה   C_{p} ולמרות העבדה שהרחבות כאלה חיבות להיות מרכזיות. תיאור מלא ושימושי של ההרחבות האלה באופן כללי נחשב למשימה בלתי אפשרית. אוסף חבורות ה- p הוא עשיר מאוד. למעשה אחוז החבורות (עד סדר נתון   n) שהן חבורת  2 מתוך כל החבורת הנילפוטנטיות עד אותו הסדר שואף ל-1 כאשר  n שואף לאינסוף. משערים, שגם אחוז החבורות הנילפוטנטיות במין כל החבורת עד סדר  n שואף ל-1.
מיון > סוגים של הרחבות

אומנם מיון מלא ושימושי של הרחבות אינו בנמצא, אבל יש סוגים של הרחבות הקלים יותר להבנה.
מיון > סוגים של הרחבות > מכפלה ישרה

הסוג הפשוט ביותר של הרחבה הוא מכפלה ישרה. בהינתן שתי חבורות  G,H המכפלה הישרה שלהן מסומנת ב -  G\times H ומהוה את אוסף כל הזוגות של איברים שהראשון בהם הוא איבר ב- G והשני הוא איבר ב- H.
המכפלה של זוגות כאלה מוגדרת על ידי  (g_{1},h_{1})(g_{2},h_{2}):=(g_{1}g_{2},h_{1}h_{2})
מכפלה ישרה נקראת גם הרחבה טריוויאלית.
מיון > סוגים של הרחבות > מכפלה חצי-ישרה

חבורה  G נקראת מכפלה חצי ישרה של תתי-חבורות שלה  H,N<G אם מתקיים:
N נורמלית ב- G
H\cap N=\{1\}
HN=G, כלומר כל איבר ב- G  ניתן לכתוב כמכפלה של איבר ב- H  ואיבר ב- N.
המכפלות החצי-ישרות של  H ו- N (עד כדי איזומורפיזם)  ממוינות על-ידי פעלות של  H על  N (עד כדי יחס שקילות מתאים).
ככלל, ככול ש -  N "יותר קמוטטיבית" כך יש יותר דרכים ל -  H  לפעול עליה (עד כדי הצמדה ב- N). לכן ככל של -  N יש ייותר גורמים קמוטטיביים, כך המכפלות החצי ישרות של  H ו -  N מאפשרות מגוון עשיר יותר של הרחבות.
מכפלה חצי ישרה נקראת גם "הרחבה מתפצלת".